शीर्षक: सीरिया संकटः बातचीत का दूसरा दौर\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
बातचीत से सीरिया संकट के हल होने की उम्मीद बरकरार है.

अमरीकी अधिकारियों ने कहा कि गुरुवार को हुई बैठक करीब एक घंटे तक चली. बातचीतशुक्रवार को भी जारी रहेगी.

जेनेवा में बीबीसी के प्रतिनिधि पॉल एडम्स ने कहा, ''ऐसा लगता है कि दोनों देशों के बीच असहमतियों की खाई अभी भी चौड़ी है.''

शुक्रवार को हो रही बैठक में संयुक्त राष्ट्र और अरब लीग के दूत लकदर ब्राहिमी भी बातचीत की प्रगति देखने के लिए शामिल होने वाले हैं.

गुरुवार को रूस के विदेश मंत्री सरगेई लावरोव अमरीका के विदेश जॉन केरी ने कहा था कि उन्हें उम्मीद है कि सीरिया के रासायनिक हथियारों को अंतरराष्ट्रीय नियंत्रण में लाने की योजना अमरीकी सैन्य कार्रवाई को टाल सकेगी.

सोमवार को रूस ने रासायनिक हथियारों के बढ़ते संकट से निपटने के लिए अपने प्रस्ताव की घोषणा की थी जबकि अमरीकी कांग्रेस में सैन्य कार्रवाई के ओबामा के प्रस्ताव पर बहस की तैयारी हो रही थी.

आवेदन

संयुक्त राष्ट्र ने इस बात की पुष्टि की है कि रासायनिक हथियार संधि में शामिल होने के लिए सीरिया की तरफ से उसे आवेदन मिल चुका है, जोकि रूस के प्रस्ताव का केंद्रीय मुद्दा था.

सीरिया के राष्ट्रपति बशर अल-असद ने कहा है कि तीस दिन बाद से संयुक्त राष्ट्र को रासायनिक हथियारों के जखीरे के संबंधित आंकड़े मिलने शुरू हो जाएंगे.

हालांकि केरी ने यह कहते हुए इसे खारिज कर दिया कि इस तरह की मानक कार्रवाइयों का कोई मतलब नहीं है जबकि रासायनिक हथियार का इस्तेमाल किया जा चुका है.

21 अगस्त को राजधानी दमिश्क के घोटा इलाके में हुए रासायनिक हमलों में सैकड़ों लोगों की मौत के लिए अमरीका सीरियाई सरकार को जिम्मेदार मानता है.

संधि पर राजी

एक रूसी टीवी चैनल को दिए साक्षात्कार में असद ने कहा है कि रूस का प्रस्ताव एकपक्षीय नहीं होना चाहिए.

बाद में संयुक्त राष्ट्र में सीरियाई दूत बशर जाफरी ने कहा कि सीरिया अब इस संधि में पूरी तरह शामिल हो गया है.

संयुक्त राष्ट्र महासचिव बान की मून ने सीरिया के निवेदन का स्वागत किया है. हालांकि संयुक्त राष्ट्र ने इसके स्वीकार किए जाने को लेकर कोई तत्काल प्रतिक्रिया नहीं दी है.

राजनीतिक प्रेक्षकों का कहना है कि यह संभव है कि निवेदन में कुछ मुद्दों को छोड़ दिया गया हो और उसे सीरिया के वापस पास भेजा जाए.

यह कोई खेल नहीं

गुरुवार की बैठक के पहले केरी ने कहा था कि दुनिया देखना चाहेगी कि असद सरकार रासायनिक...